Neogen
Neogen (prema grč. νεογενής - neogenis = novorođeni, u smislu nedavno nastao), je drugi, od tri perioda u kenozojskoj eri. Obuhvata interval između prije 23 i 2,6 miliona godina i uključuje epohe miocena (prije 23 milijuna do 5,3 miliona godina) i pliocena (prije 5,3 do 2,6 miliona godina). Neogen, što znači „novorođeni“, označen je kao takav da bi naglasio da su morski i kopneni fosili pronađeni u tim slojevima ovog doba bili bliže jedni drugima nego onima iz prethodnog perioda, paleogen (prije 66 do 23 miliona godina). U geološkoj vremenskoj skali , to je, dakle, mlađi period tercijara, koji je ukupno trajao oko 22 miliona godina, a dijeli se na dvije geološke epohe: miocen i pliocen. Termin neogen široko se koristi u Evropi kao geološka podjela, a sve se češće koristi i u Sjevernoj Americi, gdje je kenozojska era tradicionalno podijeljena na period tercijara (prije 66 do 2,6 miliona godina) i kvartarni period (prije 2,6 miliona godina do danas).